钦定古今图书集成/明伦汇编/闺媛典/第004卷 > 《内训序》明·仁孝文皇后
## 钦定古今图书集成/明伦汇编/闺媛典/第004卷 > 《内训序》明·仁孝文皇后

“吾幼承父母之教，诵《诗》《书》之典，职谨女事，蒙先人积
善馀庆，夙备掖庭之选，事我孝慈高皇后，朝夕侍朝。
高皇后教诸子妇，礼法唯谨。吾恭奉仪范，日聆教言，
祇敬佩服，不敢有违。肃事今皇帝三十馀年，一遵先
志，以行政教。吾思备位中宫，愧德弗似，歉于率下，无
以佐皇上内治之美，以忝高皇后之训。常观史传，求”
古贤妇贞女，虽称德性之懿，亦未有不由于教而成
者。古者教必有方，男子八岁而入小学，女子十年而
听姆教。小学之书无传，晦庵朱子爰编缉成书，为小
学之教者始有所入。独女教未有全书，世惟取范晔
《后汉书》、曹大家《女诫》为训，恒病其略。有所谓《女宪》《女
则》，皆徒有其名耳。近世始有女教之书盛行，大要撮
《曲礼内则》之言，与《周南》《召南》《诗》之小序及传记而为
之者。仰惟我高皇后教训之言，卓越往昔，足以垂法
万世。吾耳熟而心藏之，乃于永乐二年冬，用述高皇
后之教以广之为《内训》二十篇，以教宫壸。夫人之所
以克圣者，莫严于养其德性，以修其身。故首之以德
性，次之以修身，修身莫切于谨言行，故次之以“慎言、
谨行。”推而至于勤励节俭，而又次之以《警戒》。人之所
以获久长之庆者，莫加于积善。所以无过者，莫加于
迁善。数者皆身之要，而所以取法者则必守我高皇
后之教也。故继之以《崇圣训》。远而取法于古，故次之
以《景贤范。上》而至于事父母、事君、事舅姑，又推而至
于母“仪睦亲，慈幼逮下，而终之以待外戚。”顾以言词
浅陋，不足以发扬深旨，而其条目亦粗备矣。观者于
此，不必泥于言而但取其意，其于治内之道或有裨
于万一云。永乐三年正月望日序。